

3

PATVIRTINTA
Birštono savivaldybės tarybos
2024 m. vasario mėn. 8 d.
sprendimu Nr. TSE -001 
1 programa


BIRŠTONO SAVIVALDYBĖS FUNKCIJŲ ĮGYVENDINIMO PROGRAMA
(programos pavadinimas)

PROGRAMOS APRAŠYMAS

	Biudžetiniai metai
	2023

	Asignavimų valdytojas 
	Birštono savivaldybės administracija
Birštono savivaldybės kontrolės ir audito tarnyba

	Programos kodas
	01

	Programa realizuojamos Lietuvos Respublikos vietos savivaldos įstatymu nustatytos savarankiškosios savivaldybių funkcijos, priskirtosios (ribotai savarankiškos) savivaldybių funkcijos, valstybinės (perduotos savivaldybėms) funkcijos. Nuo to, kaip Savivaldybės administracija laikysis vietos savivaldos principų, vykdys savivaldybių ir valstybines funkcijas, kaip kokybiškai ir racionaliai dirbs Savivaldybės administracijos darbuotojai, labai priklauso visos Birštono savivaldybės plėtros tolimesnės perspektyvos, kadangi Savivaldybė yra pagrindinis mechanizmas, sujungiantis bendruomenės poreikius ir savivaldybės bei visos valstybės politiką.
Savivaldybė įgyvendina vietos valdžios principus, funkcijas savo aptarnaujamoje teritorijoje. Efektyviai veiklai būtinas racionalus, suplanuotas išteklių paskirstymas, sistemingas veiklos, darbo planavimas.  Turi būti tinkamai įgyvendinamos valstybės deleguotos funkcijos. Įgyvendinant šią programą siekiama didinti valdymo kokybę, kokybiškai vykdyti Birštono savivaldybės funkcijas, įgyvendinti savivaldybės plėtros prioritetus. Savivaldybė prisiima atsakomybę kurti korupcijai atsparią aplinką, kuri turi poveikį ne tik visuomenės brandai, ekonomikai, valstybės valdymui ir teisingumui, bet ir padeda užtikrinti nacionalinio saugumo interesus.

	
	Programos tikslo pavadinimas.

	Kodas 0101
	Užtikrinti efektyvų savivaldybės darbo organizavimą ir funkcijų vykdymą.

	Tikslo įgyvendinimo aprašymas
Šiuo tikslu siekiama efektyviai organizuoti visų Birštono savivaldybės funkcijų įgyvendinimą savivaldybės administracijos padaliniuose, įskaitant Tarybos darbo organizavimą, Savivaldybės kontrolieriaus funkcijų vykdymą ir kt. 
Siekiant šio tikslo yra įgyvendinami šie uždaviniai:

010101 Uždavinys. Užtikrinti savivaldybės darbo organizavimą ir funkcijų atlikimą.
Savivaldybės funkcijos – tai Lietuvos Respublikos vietos savivaldos įstatymo ir kitų įstatymų savivaldybėms priskirtos viešojo administravimo ir viešųjų paslaugų teikimo funkcijos.  Savivaldybės funkcijų atlikimo kokybė priklauso nuo Savivaldybės tarybos, savivaldybės vadovybės, administracijos, Kontrolės ir audito tarnybos, seniūnijos veiklos organizavimo, todėl vykdant šį uždavinį siekiama užtikrinti reikalingas darbo sąlygas ir darbo vietas, optimizuoti darbą bei sudaryti prielaidas efektyvesnei, rezultatyvesnei veiklai, didelį dėmesį skiriant administracinės naštos mažinimui. 
Savivaldybė yra pagrindinė institucija, kuri kuria plėtros strategiją, organizuoja ir koordinuoja šios strategijos priemonių įgyvendinimą, taip pat skatina investicijų pritraukimą, vykdo švietimo ir kultūros politiką, įgyvendina jaunimo politiką, aplinkos apsaugai keliamus reikalavimus. Norint efektyviai šias funkcijas vykdyti, reikia kvalifikuoto personalo ir gerų, atitinkančių šiuolaikinėms darbo vietoms keliamus reikalavimus, darbo sąlygų sudarymo. Siekiant įgyvendinti Lietuvos Respublikos moterų ir vyrų lygių galimybių, Lietuvos Respublikos lygių galimybių įstatymo nuostatas, savivaldybės administracija inicijuoja ir skatina dalyvavimą savivaldybės darbuotojų, politikų bei savivaldybei pavaldžių įstaigų darbuotojų mokymuose, kompetencijų tobulinime. 
Šiam uždaviniui įgyvendinti bus taikomos šios priemonės: 
01010102 -  Savivaldybės tarybos išlaikymas; 
01010101 -  Kontrolieriaus tarnybos išlaikymas;
01010103 -  Savivaldybės administracijos išlaikymas;
01010104 -  Alytaus VPK Birštono policijos komisariato rėmimas;
01010106 -  Mero rezervo programa;
01010107 -  Paskolos administravimo išlaidos;
01010110 -  Dalyvavimas regioniniuose ir tarptautiniuose daugiatiksliuose projektuose;
01010112 -  Seniūnijos išlaikymas;
01010114 -  Savivaldybės elektroninių paslaugų plėtra;
01010119 - Jaunimo politikos vystymas; 
01010120 – Merės fondas.

Šiomis priemonėmis siekiama sudaryti sąlygas Birštono savivaldybės tarybos, Savivaldybės administracijos, Birštono savivaldybės kontrolės ir audito tarnybos, seniūnijos darbui optimizuoti, įgyvendinti administracijos, kontrolės tarnybos darbuotojų mokymo programas, sudaryti prielaidas rezultatyvesnei, efektyvesnei Birštono savivaldybės kontrolės ir audito tarnybos veiklai. 
Birštono savivaldybės administracija savivaldybės funkcijas pagal veiklos pobūdį (vietos valdžios, viešojo administravimo, viešųjų paslaugų teikimo) siekia įgyvendinti kokybiškai ir efektyviai, užtikrinant lygių galimybių principų įgyvendinimą.
     
Produkto vertinimo kriterijai:
Savivaldybės tarybos narių skaičius;
Savivaldybės kontrolės ir audito tarnybos veiklos plano įgyvendinimas (proc.);
Savivaldybės administracijos darbuotojų skaičius;
Alytaus VPK Birštono policijos subjektų skaičius;
Birštono savivaldybės merės rezervo programos lėšų panaudojimas (proc.);
Paskolos administravimo priemonės lėšų panaudojimas (proc.);
Birštono savivaldybės merės fondo lėšų panaudojimas (proc.);
Programų skaičius;
Projektų skaičius.


	010102  Uždavinys. Vykdyti valstybines (perduotas savivaldybėms) funkcijas. 
Valstybinės (valstybės perduotos savivaldybėms) funkcijos – tai valstybės funkcijos, perduotos savivaldybėms atsižvelgiant į gyventojų interesus. LR Vietos savivaldos įstatyme nurodytos 32 valstybinės (perduotos savivaldybėms) funkcijos. Dalis jų yra įgyvendinama kitose programose planuojamose priemonėse.

Uždaviniui įgyvendinti bus taikoma priemonė:
01010201 Valstybės (perduotos savivaldybėms) funkcijoms vykdyti. 
Priemonę sudaro:
· civilinės būklės aktų registravimas (atsakingas Teisės ir civilinės metrikacijos skyrius);
· gyventojų registrų tvarkymas (atsakingas Teisės ir civilinės metrikacijos skyrius);
· gyventojų gyvenamosios vietos deklaravimas (atsakingas Teisės ir civilinės metrikacijos skyrius);
· duomenų teikimas Valstybės suteiktos pagalbos registrui (atsakingas Strateginio planavimo ir investicijų skyrius);
· valstybinės kalbos vartojimo ir taisyklingumo kontrolės vykdymas (atsakingas Švietimo, kultūros ir sporto skyrius);
· archyvinių dokumentų tvarkymas (atsakingas Bendrasis skyrius);
· LR Civilinės saugos įstatymu priskirtas civilinės saugos organizavimas (atsakingas Bendrasis skyrius);
· pirminės teisinės pagalbos teikimas (atsakingas Teisės ir civilinės metrikacijos skyrius);
· jaunimo teisių apsauga (atsakingas Jaunimo reikalų koordinatorius);
· mobilizacijos administravimas (atsakingas Bendrasis skyrius).
Produkto vertinimo kriterijus:
Valstybės dotacijų, skirtų vykdyti valstybinėms (perduotoms savivaldybėms) funkcijoms, įsisavinimo proc.

	010103 Uždavinys. Plėsti informacines technologijas ir paslaugas savivaldybėje.
    
Šiam uždaviniui įgyvendinti taikoma priemonė: 
01010307 - Savivaldybės lygmens teisės aktų analizė, įvertinant administracinės naštos mažinimo ar panaikinimo galimybę.
      Priemonė įgyvendinama:
1) atliekant savivaldybės tarybos ir administracijos direktoriaus priimtų teisės aktų, kuriuose numatyti informaciniai įpareigojimai asmeniui, analizę ir įvertinant perteklinius ir kitus informacinius įpareigojimus;
 2) panaikinti, sumažinti ar pagerinti esamą teisinį reguliavimą dėl administracinės naštos mažinimo parengiant atitinkamus teisės aktų projektus, numatant proceso supaprastinimą, institucijų keitimąsi turima informacija ir duomenimis, atsisakant perteklinių dokumentų pateikimo;
3) didinti informacinių technologijų ir elektroninių paslaugų plėtojimą;
4) skatinant asmenis atlikti informacinio įsipareigojimo veiksmus naudojantis elektroninėmis paslaugomis savivaldybės internetiniame tinklalapyje.

Produkto vertinimo kriterijus: parengtų arba modifikuotų administracinių paslaugų elektroninių paslaugų formų skaičius.
Už priemonės įgyvendinimą atsakingas Strateginio planavimo ir investicijų skyrius.

	010104 Uždavinys. Racionaliai valdyti savivaldybės turtą.
Racionaliai ir efektyviai valdyti ir naudoti Birštono savivaldybės kilnojamą ir nekilnojamą turtą. Pasirašyti ilgalaikes nuomos sutartis su socialinio ir savivaldybės būsto gavėjais. 

Uždaviniui įgyvendinti taikomos šios priemonės:
01010403 -  Patalpų nuomos  programa (spec. lėšos).

Produkto vertinimo kriterijus: objektų skaičius.
Už priemonės vykdymą atsakingas Socialinės paramos skyrius.

01010405 - Investiciniai projektai paraiškoms rengti.

Produkto vertinimo kriterijus: projektų skaičius.
Už priemonės vykdymą atsakingas Strateginio planavimo ir investicijų skyrius.
 

	Galimi programos vykdymo ir finansavimo variantai:
Savivaldybės biudžeto lėšos, Lietuvos Respublikos valstybės biudžeto lėšos, Valstybės biudžeto specialioji tikslinė dotacija, Europos Sąjungos lėšos.


	Susiję įstatymai ar kiti svarbūs teisės aktai:
Lietuvos Respublikos vietos savivaldos įstatymas, Lietuvos Respublikos valstybės tarnybos įstatymas, Lietuvos Respublikos vaikų teisių apsaugos pagrindų įstatymas, Lietuvos Respublikos socialinių paslaugų įstatymas, Lietuvos Respublikos archyvų įstatymas, Lietuvos Respublikos civilinis kodeksas, Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymas, Lietuvos Respublikos valstybinės kalbos įstatymas, Lietuvos Respublikos pilietybės įstatymas, Lietuvos Respublikos karo prievolės įstatymas, Lietuvos Respublikos biudžetinės sandaros įstatymas, Lietuvos Respublikos valstybės ir savivaldybių turto privatizavimo įstatymas, Lietuvos Respublikos administracinės naštos mažinimo įstatymas, Lietuvos Respublikos moterų ir vyrų lygių galimybių įstatymas, Lietuvos Respublikos lygių galimybių įstatymas ir kt. 

	Veiksmai, numatyti Birštono savivaldybės 2023-2025 strateginiame veiklos plane: 
01.01. tikslas. Užtikrinti efektyvų savivaldybės darbo organizavimą ir funkcijų vykdymą.
01.01.01. uždavinys. Užtikrinti savivaldybės darbo organizavimą ir funkcijų atlikimą.
Šiam uždaviniui planuojamos išlaidos 2024 metams – 2618.000 EUR., 2025 metams – 2643.000 EUR., 2026metams – 2673.000 EUR. Viso – 7934.000 EUR.
01.01.02. uždavinys. Vykdyti valstybines (perduotas savivaldybėms) funkcijas. 
Šiam uždaviniui planuojamos išlaidos 2024 metams – 97.000 EUR., 2025 metams – 103.000 EUR., 2026 metams – 109.000 EUR. Viso –  309.000 EUR.
01.01.04. uždavinys. Racionaliai valdyti savivaldybės turtą.
Šiam uždaviniui planuojamos išlaidos 2024 metams – 153.000 EUR., 2025 metams – 157.000 EUR., 2026 metams – 161.000 EUR. Viso – 471.000 EUR.
Bendra visos programos suma – 8714.000 EUR.

	Kita svarbi informacija
Veiksmai, numatyti Birštono savivaldybės strateginiame plėtros plane iki 2030 m.: 
I PRIORITETAS. PATRAUKLIOS APLINKOS GYVENIMUI, POILSIUI IR DARBUI KŪRIMAS.
1.3. Tikslas. Laimingos bendruomenės kūrimas.
1.3.1. Uždavinys. Sudaryti palankias sąlygas gyventojų savirealizacijai, užimtumui ir bendradarbiavimui.
1.3.1.3. Priemonė. Jaunimo politikos vystymo užduotis.
1.6. Tikslas. Kurti žaliosios savivaldybės modelį.
1.6.5. Uždavinys. Organizuoti ir įgyvendinti viešojo saugumo ir nusikalstamumo prevencijos užtikrinimo priemones.
1.6.5.1. Priemonė. Nusikalstamų veikų ir teisės pažeidimų prevencijos programos įgyvendinimas.
1.6.5.2. Priemonė. Viešosios tvarkos organizavimas ir vykdymas.



  Pridedama: 1 PRIEDAS. Birštono savivaldybės 2024-2026 metų strateginio veiklos plano tikslų, uždavinių, priemonių, priemonių išlaidų ir produkto kriterijų suvestinė.
__________________________
